Γεγονότα Ιανουαρίου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2021, συνοδευόμενα από τις πηγές μέσω των οποίων μεταδόθηκαν.

 Διεθνή Ο κόσμος υποδέχεται την Πρωτοχρονιά χωρίς πανηγυρισμούς στους δρόμους εξαιτίας περιοριστικών μέτρων, με εξαίρεση ελάχιστες χώρες, όπως η Κίνα. (in.gr)Οικονομία Την «ημέρα μηδέν» η Κούβα ενοποιεί τα δύο νομίσματά της αποσύροντας το κουβανέζικο μετατρέψιμο πέσο (CUC), παράλληλα με τις απότομες αυξήσεις στις τιμές και τους μισθούς, υποτιμώντας αποτελεσματικά το εναπομείναν πέσο Κούβας για πρώτη φορά από το 1959. (Al Jazeera)Καταστροφές και δυστυχήματα Οκτώ άτομα πεθαίνουν από δηλητηρίαση λόγω διαρροής μονοξειδίου του άνθρακα σε εξοχικό σπίτι στο Τριμπίστοβο της Βοσνίας και Ερζεγοβίνης, στη διάρκεια των εορτασμών για την έλευση του Νέου Έτους. (AP)Νόμος και έγκλημα Η Μοντάνα γίνεται η 13η πολιτεία των ΗΠΑ που νομιμοποιεί τη χρήση της κάνναβης για διασκέδαση. Η σχετική νομοθεσία τίθεται σε ισχύ από σήμερα. (Great Falls Tribune) (KRTV)Πολιτική και εκλογές Η Γερουσία των ΗΠΑ ψηφίζει με ψήφους 81 προς 13 να ακυρώσει το βέτο του προέδρου Ντόναλντ Τραμπ για το νόμο που σχετίζεται με τον αμυντικό προϋπολογισμό για το οικονομικό έτος 2021. (Business Insider)Διεθνείς σχέσεις Τίθεται σε ισχύ η Περιοχή Ελευθέρου Εμπορίου της Αφρικανικής Ηπείρου, η οποία αποτελεί και τη μεγαλύτερη περιοχή ελεύθερου εμπορίου από τη σύσταση του Παγκοσμίου Οργανισμού Εμπορίου το 1995. (Al Jazeera) Πόλεμος και επιθέσεις Τουλάχιστον 79 πολίτες σκοτώνονται και άλλοι 20 τραυματίζονται σε επίθεση φανατικών ισλαμιστών που εκδηλώνεται ταυτόχρονα σε δύο χωριά του Νίγηρα, κοντά στα σύνορα με το Μάλι. (Reuters)Καταστροφές και δυστυχήματα Τα σωστικά συνεργεία στην Γκιέρτρουμ της Νορβηγίας βρίσκουν νεκρούς 4 ανθρώπους που αγνοούνταν από τις 30 Δεκεμβρίου, όταν έγινε κατολίσθηση στην περιοχή. Άλλα έξι άτομα εξακολουθούν να αγνοούνται. (BBC)Νόμος και έγκλημα Το Καζακστάν καταργεί επίσημα τη θανατική ποινή, κάνοντας μόνιμο το μορατόριουμ στις εκτελέσεις, το οποίο διατηρεί εδώ και δύο δεκαετίες, όπως δηλώνει ο πρόεδρος της χώρας Κασίμ-Τζομάρτ Τοκάγιεφ. (Voice of America)Πολιτική και εκλογές Νιγηρικές γενικές εκλογές (2020–21) Η εκλογική επιτροπή του Νίγηρα ανακοινώνει ότι ο δεύτερος γύρος των προεδρικών εκλογών θα διεξαχθεί στις 21 Φεβρουαρίου, καθώς κανείς υποψήφιος δεν συμπλήρωσε το απαιτούμενο ποσοστό ώστε να εκλεγεί από τον 1ο γύρο. Οι δύο υποψήφιοι που θα αναμετρηθούν στον τελικό γύρο είναι ο επικεφαλής του κυβερνώντος Νιγηρικό Δημοκρατικό Σοσιαλιστικό Κόμμα, Μοχάμεντ Μπαζούμ, ο οποίος ήρθε πρώτος στον πρώτο γύρο με ποσοστό 39,33% των ψήφων, και ο πρώην πρόεδρος Μαχαμάν Ουσμάν, ο οποίος συγκέντρωσε ποσοστό 16,99% των ψήφων. (AFP μέσω Al-Ahram) Πόλεμος και επιθέσεις Άλλα 21 άτομα βρίσκονται νεκρά, με τον αριθμό των νεκρών από τη χθεσινή επίθεση στον Νίγηρα να ανέρχεται στους 100, καθώς άλλα άτομα υποκύπτουν στα τραύματά τους. Περισσότερα από 75 άτομα είναι τραυματίες. (DW)Υγεία και περιβάλλον Πανδημία COVID-19 Η Ελλάδα αναφέρει τα πρώτα κρούσματα του νέου στελέχους της μετάλλαξης του SARS-CoV-2 σε 4 άτομα που επέστρεψαν από το Ηνωμένο Βασίλειο. (Reuters) Τα πρώτα κρούσματα του νέου στελέχους του SARS-CoV-2 αναφέρονται και στην Κύπρο σε 12 ταξιδιώτες που αφίχθησαν στο νησί από το Ηνωμένο Βασίλειο. (Cyprus-Mail)Καταστροφές και δυστυχήματα Τα σωστικά συνεργεία βρίσκουν τις σορούς άλλων δύο ατόμων, τα οποία αγνοούνταν μετά την κατολίσθηση στην Γκιέρτρουμ της Νορβηγίας, στις 30 Δεκεμβρίου, με αποτέλεσμα να ανέλθει σε έξι ο αριθμός των θυμάτων. Εξακολουθούν να αγνοούνται άλλα τέσσερα άτομα. (BBC) Τουλάχιστον 18 άτομα σκοτώνονται στη διάρκεια κηδείας στην Γκαζιαμπάντ του κρατιδίου Ουτάρ Πραντές της Ινδίας, όταν υποχωρεί, στη διάρκεια καταιγίδας, η στέγη στο μέρος όπου είχαν καταφύγει. (Reuters)Πολιτική και εκλογές Πρόεδρος της Βουλής των Αντιπροσώπων των ΗΠΑ επανεκλέγεται με 216 ψήφους υπέρ έναντι 209 κατά η Νάνσι Πελόζι για 4η θητεία, στην πρώτη συνεδρίαση του 117ου Κογκρέσου των ΗΠΑ. (in.gr) Υγεία και περιβάλλον Πανδημία COVID-19 Ο πρωθυπουργός του Ηνωμένου Βασιλείου Μπόρις Τζόνσον ανακοινώνει το τρίτο πανεθνικό απαγορευτικό για τον COVID-19 στην Αγγλία, το οποίο τίθεται σε ισχύ από τα μεσάνυχτα. Πρόκειται για το αυστηρότερο lockdown από τον Μάρτιο, με όλα τα σχολεία και τα πανεπιστήμια να κλείνουν ως τα μέσα Φεβρουαρίου και ο κόσμος να επιτρέπεται να εξέλθουν από τις οικίες τους μόνο για απαραίτητους λόγους, όπως για την προμήθεια τροφίμων και για σωματική άσκηση. (BBC)Νόμος και έγκλημα Βρετανικό δικαστήριο αποφασίζει να μην εκδοθεί στις ΗΠΑ ο ιδρυτής των Wikileaks, Τζούλιαν Ασάνζ προκειμένου να δικαστεί για τις κατηγορίες που τον βαρύνουν. (in.gr) Υγεία και περιβάλλον Πανδημία COVID-19 Η Γερμανίδα καγκελάριος Άνγκελα Μέρκελ και οι αρχηγοί των 16 κρατιδίων συμφωνούν στην παράταση του απαγορευτικού για την COVID-19 ως τις 31 Ιανουαρίου. (Euronews)Διεθνείς σχέσεις Η Σαουδική Αραβία ανοίγει ξανά τα σύνορα με το Κατάρ, τερματίζοντας μία διπλωματική κρίση τριών ετών.NBC News)Πολιτική και εκλογές Αμερικανικές εκλογές γερουσιαστών (2020–21) Οι ψηφοφόροι στη Γεωργία προσέρχονται στις κάλπες για να καθοριστεί ποιο κόμμα θα ελέγχει τη Γερουσία. Ο Ρεπουμπλικάνος γερουσιαστής Ντέιβιντ Περντιού θα αναμετρηθεί με τον Δημοκρατικό Τζον Όσοφ, ενώ η Ρεπουμπλικανή Κέλι Λέφλερ αντιμετωπίζει τον Δημοκρατικό Ράφαελ Γουόρνοκ. (BBC)Αθλητισμός Ο ΝτεΒόντα Σμιθ από την Αλαμπάμα κερδίζει το Τρόπαιο Χέισμαν. (CBS News) Οι ΗΠΑ νικούν τον Καναδά με 2-0 στον τελικό του παγκοσμίου πρωταθλήματος χόκεϊ επί πάγου νέων, ενώ η Φιλανδία επικρατεί της Ρωσίας με 4-1 στον μικρό τελικό για το χάλκινο μετάλλιο. Ο Αμερικανός Τρέβορ Ζίγκρας ονομάζεται πολυτιμότερος παίκτης της διοργάνωσης. (CBC News) Πόλεμος και επιθέσεις Διαδηλώσεις στο Καπιτώλιο των ΗΠΑ (2021): Εκδηλώνεται εισβολή και κατάληψη στο Καπιτώλιο των Η.Π.Α. κατά τη διάρκεια διαδήλωσης χιλιάδων ρεπουμπλικάνων ενόπλων, υποστηρικτών του απερχόμενου προέδρου Ντόναλντ Τραμπ. Το κτήριο εκκενώνεται και ο δήμαρχος της Ουάσιγκτον ανακοινώνει την επιβολή νυχτερινής απαγόρευσης της κυκλοφορίας. BBC Τουλάχιστον 2 άτομα τραυματίζονται από πυροβολισμούς. Σύμφωνα με την αστυνομία, νεκρή είναι μία οπαδός του Τραμπ. Πολλά μέλη του Κογκρέσου κάνουν λόγο για "απόπειρα πραξικοπήματος" και επί τόπου παρατάσσονται το FBI, η αστυνομία και η Εθνοφρουρά από το Μέριλαντ, τη Βιρτζίνια και την Ουάσιγκτον. (CNN) (NBC Washington) Πληροφορίες αναφέρουν ότι και το κτήριο της Γερουσίας καταλήφθηκε από Ρεπουμπλικάνους υποστηρικτές. (ABC News) Τουλάχιστον 7 μέλη του Κογκρέσου, που ανήκουν στο Δημοκρατικό Κόμμα, ζητούν την καθαίρεση του Τραμπ από την προεδρία, κατηγορώντας τον για επανάσταση κατά των ΗΠΑ. (Independent) (WGBH) (Atlantic) Σε ανακοίνωση της αστυνομίας που εκδίδεται αργότερα, αναφέρεται ότι το Καπιτώλιο είναι ασφαλές όπως και τα πιστοποιητικά του Εκλεκτορικού Κολεγίου. (USA Today) (WHNS) Αρχειοθετήθηκε 2021-01-06 στο Wayback Machine.Υγεία και περιβάλλον Πανδημία COVID-19 Η Κίνα απαγορεύει την είσοδο στα μέλη του Παγκόσμιου Οργανισμού Υγείας που ερευνούν την προέλευση της πανδημίας. (Al Jazeera) Ο Ευρωπαϊκός Οργανισμός Φαρμάκων εγκρίνει την επείγουσα χρήση του εμβολίου της Moderna για την COVID-19. (CNBC)Διεθνείς σχέσεις Το Σουδάν υπογράφει επίσημα σε τελετή στο Χαρτούμ τις Συμφωνίες του Αβραάμ, στο πλαίσιο συμφωνίας με τις ΗΠΑ για την εξομάλυνση των σχέσεων με το Ισραήλ. (Reuters)Νόμος και έγκλημα Συλλαμβάνονται από την αστυνομία του Χονγκ Κονγκ περισσότεροι από 50 φιλοδημοκρατικοί ακτιβιστές και πολιτικοί, με βάση τον νέο νόμο εθνικής ασφάλειας. (Reuters) (RTHK) Δημοψήφισμα σημαίας στο Μισισίπι Η Γερουσία της πολιτείας του Μισισίπι εγκρίνει νομοσχέδιο με το οποίο η πολιτειακή σημαία που επιλέχθηκε σε ένα δημοψήφισμα τον Νοέμβριο, θα καταστεί επίσημη.Χθες η πολιτειακή Βουλή ενέκρινε το σχετικό νομοσχέδιο. (AP)Πολιτική και εκλογές Εκλογές στις ΗΠΑ: Αμερικανικές εκλογές γερουσιαστών (2020) Ο Δημοκρατικός Ράφαελ Γουόρνοκ κερδίζει τις εκλογές στη Γεωργία, επικρατώντας της Κέλι Λέφλερ του Δημοκρατικού Κόμματος, η οποία επαναδιεκδίκησε την έδρα. Ο Γουόρνοκ γίνεται ο πρώτος Αφροαμερικανός γερουσιαστής στην πολιτεία αυτή. Η Λέφλερ αρνείται να παραδεχτεί την ήττα της. (CNBC) (BuzzFeed News) Έπειτα από τη νίκη του Τζον Όσοφ επί του Ρεπουμπλικάνου Ντέιβιντ Περντιού, το Δημοκρατικό Κόμμα ελέγχει πλέον τη Γερουσία των Ηνωμένων Πολιτειών. (CNN) Σε κοινή συνεδρίαση του αμερικανικού Κογκρέσου γίνεται απόπειρα να επιβεβαιωθούν τα αποτελέσματα από το Εκλεκτορικό Κολέγιο και η νίκη του Τζο Μπάιντεν στις προεδρικές εκλογές. Ωστόσο, η συνεδρίαση διακόπτεται από την κατάληψη του Καπιτωλίου. (CNN) Η Ευρωπαϊκή Ένωση αποσύρει την αναγνώριση του Χουάν Γκουαϊδό ως μεταβατικού προέδρου της Βενεζουέλας. (Europapress) Οικονομία Πλουσιότερο πρόσωπο στον κόσμο είναι πλέον ο Έλον Μασκ ξεπερνώντας τον Τζεφ Μπέζος κατά μόλις 4 δισ. δολάρια. (CNN)Υγεία και περιβάλλον Πανδημία COVID-19 Οι ΗΠΑ αναφέρουν το ρεκόρ των περισσότερων από 4.000 θανάτους για πρώτη φορά. (CNN) Ο πρωθυπουργός της Ιαπωνίας Γιοσιχίντε Σούγκα κηρύσσει σε κατάσταση έκτακτης ανάγκης το Τόκιο και τις γύρω περιοχές και τους γειτονικούς νομούς. Η εστίαση θα κλείνει στις 8 το βράδυ σε αυτές τις περιοχές. (CNA) Αρχειοθετήθηκε 2021-01-10 στο Wayback Machine. Το Παλάου ξεκινά το πρόγραμμα των εμβολιασμών του με το εμβόλιο της Moderna, το οποίο προμηθεύτηκε από τις ΗΠΑ. (RNZ)Πολιτική και εκλογές Το Κογκρέσο των ΗΠΑ επικυρώνει τη νίκη του Τζο Μπάιντεν στις πρόσφατες προεδρικές εκλογές και της Κάμαλα Χάρις για το αξίωμα της αντιπροέδρου. Οι Μπάιντεν και Χάρις λαμβάνουν 306 εκλεκτορικές ψήφους έναντι 232 για τον απερχόμενο πρόεδρο Ντόναλντ Τραμπ και τον υποψήφιο αντιπρόεδρο Μάικ Πενς. Η ορκωμοσία των νικητών θα διεξαχθεί στις 20 Ιανουαρίου. (NPR) Ο πρόεδρος Τραμπ καταδικάζει την επίθεση στο Καπιτώλιο και για πρώτη φορά παραδέχεται την ήττα του στις εκλογές. (Newsweek) (The Denver Post) (Forbes) Γενικές εκλογές Γκάνας (2020) Ο Νάνα Ακούφο-Άντο ορκίζεται για δεύτερη φορά ως Πρόεδρος της Γκάνας. (BBC) Υγεία και περιβάλλον Πανδημία COVID-19 Ο υπουργός Υγείας Κωνσταντίνος Ιωάννου ανακοινώνει ένα δεύτερο απαγορευτικό (lockdown) για την Κύπρο από τις 10 Ιανουαρίου και επί τρεις εβδομάδες λόγω της πανδημίας COVID-19. (France 24) Παρατείνεται το πανεθνικό απαγορευτικό στην Ελλάδα ως τις 18 Ιανουαρίου, με τα νηπιαγωγεία, τα δημοτικά και τους παιδικούς σταθμούς να επαναλειτουργούν στις 11 Ιανουαρίου. (Ekathimerini) Το Μπουτάν ανακοινώνει τον πρώτο θάνατο από COVID-19. (Reuters) Τέχνες και πολιτισμός Η Εθνική Ένωση Κριτικών Κινηματογράφου απονέμει στη σύγχρονη ταινία γουέστερν Nomadland το βραβείο καλύτερης ταινίας από την Ένωση για το 2020. (The Wrap)Καταστροφές και δυστυχήματα Πτήση 182 της Sriwijaya Air Οι αρχές της Ινδονησίας χάνουν την επαφή με την Πτήση 182 της Sriwijaya Air λίγο μετά την απογείωσή του με 62 επιβαίνοντες. Το Μπόινγκ 737 είχε προορισμό το Ποντιάνακ, μετά την απογείωσή του από την πρωτεύουσα Τζακάρτα. (The Age) Η καταιγίδα Φιλομένα πλήττει την Ισπανία με απολογισμό 2 νεκρούς από τις σφοδρές βροχοπτώσεις στην επαρχία Μάλαγα και άλλα δύο θύματα από υποθερμία λόγω καταιγίδας που έπληξε την κεντρική Ισπανία. Ο δήμαρχος της Μαδρίτης ζητά την αρωγή του στρατού για να αντιμετωπίσει την κατάσταση. (BBC) (Europa Press) Από πυρκαγιά σε νοσοκομείο στη δυτική Μαχαράστρα της Ινδίας πεθαίνουν 10 νεογέννητα. Ως πιθανή αιτία της φωτιάς φέρεται ένα βραχυκύκλωμα. (DW)Νόμος και έγκλημα Ο αντιπρόσωπος της Δυτικής Βιρτζίνια Ντέρικ Έβανς παραιτείται μία ημέρα μετά τη σύλληψή του για την παράνομη είσοδό του στο Καπιτώλιο των Ηνωμένων Πολιτειών. (West Virginia MetroNews) Καταστροφές και δυστυχήματα Πτήση 182 της Sriwijaya Air Οι ινδονησιακές αρχές εντοπίζουν τα μαύρα κουτιά του αεροσκάφους Boeing 737-500 PK-CLC που συνετρίβη στη θάλασσα λίγο μετά την απογείωσή του από την Τζακάρτα. Παράλληλα βρέθηκαν ανθρώπινα λείψανα και συντρίμμια από το αεροπλάνο. Είναι σχεδόν βέβαιο ότι δεν υπάρχουν επιζώντες. (France 24) (The Jakarta Post)Υγεία και περιβάλλον Πανδημία COVID-19 Ο αριθμός των επιβεβαιωμένων κρουσμάτων COVID-19 ανά τον κόσμο υπερβαίνει τα 90 εκατομμύρια. (TVNZ) Αρχειοθετήθηκε 2021-01-15 στο Wayback Machine.Πολιτική και εκλογές Καζακικές βουλευτικές εκλογές 2021 Βουλευτικές εκλογές διενεργούνται στο Καζακστάν. Με την απουσία της αντιπολίτευσης, το κυβερνών κόμμα Νουρ Οτάν κερδίζει τις εκλογές, οι οποίες δεν χαρακτηρίζονται από τους διεθνείς παρατηρητές ούτε ελεύθερες ούτε δίκαιες. (Radio Free Europe) Προεδρική εκλογή και δημοψήφισμα της Κιργιζίας (2021) Προεδρικές εκλογές διεξάγονται στην Κιργιζία έπειτα από τις πολιτικές ταραχές της περασμένης χρονιάς, που οδήγησαν στην παραίτηση του προέδρου Σοορονμπάι Τζεενμπέκοφ. Ο μεταβατικός πρωθυπουργός Σαντίρ Τζαπάροφ κερδίζει τις εκλογές με ποσοστό 79,8%. Σε ταυτόχρονο δημοψήφισμα οι πολίτες υπερψηφίζουν, σε ποσοστό 81% την Προεδρική Δημοκρατία ως πολίτευμα. (Reuters) (Radio Free Europe) 8ο Συνέδριο του Εργατικού Κόμματος της Βόρειας Κορέας Τα κρατικά ΜΜΕ της Βόρειας Κορέας μεταδίδουν ότι ο Κιμ Γιονγκ Ουν εξελέγη επίσημα στο αξίωμα του Γενικός Γραμματέας του κυβερνώντος Εργατικού Κόμματος της Κορέας, κληρονομώντας τον τίτλο από τον αποβιώσαντα πατέρα του, Κιμ Γιονγκ Ιλ, ο οποίος απεβίωσε το 2011. (Reuters) Υγεία και περιβάλλον Πανδημία COVID-19 Κατάσταση έκτακτης ανάγκης κηρύσσει ο Λίβανος και επιβάλλει 24ωρη απαγόρευση κυκλοφορίας για 11 ημέρες από τις 14 Ιανουαρίου, στο πλαίσιο του απαγορευτικού που τέθηκε σε ισχύ στις 7 Ιανουαρίου. (The Daily Star) Αρχειοθετήθηκε 2021-01-19 στο Wayback Machine. Ο Πρόεδρος της Πορτογαλίας Μαρσέλο Ρεμπέλο ντε Σόουζα βρίσκεται θετικός στην COVID-19 και τίθεται σε αυτοαπομόνωση. (PÚBLICO) Οι Σεϋχέλλες γίνονται η πρώτη χώρα στην Αφρική που ξεκινά τον εμβολιασμό για COVID-19. Ο πρόεδρος της χώρας, Γουάβελ Ραμκαλάουαν, είναι από τα πρώτα πρόσωπα που κάνουν το εμβόλιο. (Africa News)Διεθνείς σχέσεις Οι ΗΠΑ κηρύσσουν την Κούβα ως κρατικό χρηματοδότη της τρομοκρατίας. Το 2015 η Κούβα είχε αφαιρεθεί από τον κατάλογο, με εντολή του τότε προέδρου Μπαράκ Ομπάμα. (NBC News)Νόμος και έγκλημα Η Γιογκανάντα Πίτμαν διορίζεται υπηρεσιακή φρούραρχος του Καπιτωλίου. Γίνεται η πρώτη γυναίκα και η πρώτη Αφροαμερικανίδα στη θέση αυτή. (NPR) Έπειτα από κλοπή αυτοκινήτου στην Ίσλα Βέρδε του Πουέρτο Ρίκο σκοτώνονται (οι δύο από τα πυρά των δραστών) τρεις αστυνομικοί και ένας ακόμα τραυματίζεται. Για πρώτη φορά στην ιστορία του Πουέρτο Ρίκο σκοτώνονται πολλοί αστυνομικοί σε μία μόνο επίθεση. Ο ύποπτος δράστης παραμένει ασύλληπτος. (AP) Καταστροφές και δυστυχήματα Οκτώ άτομα πεθαίνουν από πυρκαγιά σε διαμέρισμα στο Εκατερίνενμπουργκ της Ρωσίας. Οι ερευνητές δηλώνουν ως κύρια αιτία θανάτου τη δηλητηρίαση από μονοξείδιο του άνθρακα. (Znak) Αρχειοθετήθηκε 2021-01-12 στο Wayback Machine. Από τη βύθιση φορτηγίδας που έπλεε από το Κισανγκάνι στην πόλη Μπασόκο του Τσόπο στη Λαϊκή Δημοκρατία του Κονγκό, κατά μήκος του ποταμού Κονγκό πεθαίνουν τουλάχιστον 6 άτομα και άλλα 19 αγνοούνται. (AFP μέσω Business Recorder)Αθλητισμός Η Φόρμουλα Ένα αναβάλλει τα Γκραν Πρι της Αυστραλίας και της Κίνας λόγω των περιορισμών που σχετίζονται με την πανδημία COVID-19. To Γκραν Πρι Αυστραλίας θα διεξαχθεί τον Νοέμβριο αντί τον Μάρτιο. (BBC) Πόλεμος και επιθέσεις Εμφύλιος πόλεμος της Συρίας Το Ισραήλ εξαπολύει ένα κύμα αεροπορικών επιθέσεων στην Ντέις εζ Ζορ της Συρίας στα σύνορα με το Ιράκ. Το Συριακό Παρατηρητήριο Ανθρωπίνων Δικαιωμάτων αναφέρει ότι σκοτώθηκαν 57 άτομα και τραυματίστηκαν άλλα 28 σε τουλάχιστον 18 ισραηλινές αεροπορικές επιθέσεις. (Daily Sabah)Επιστήμη και τεχνολογία Πραγματοποιείται με επιτυχία, από γιατρούς στη Λιόν της Γαλλίας, η πρώτη μεταμόσχευση χεριών και ώμων σε έναν ασθενή από την Ισλανδία στο νοσοκομείο Εντουάρ Εριό.(Sciences et Avenir)Νόμος και έγκλημα Θανατική ποινή στον κόσμο: Η Λίζα Μοντγκόμερι εκτελείται με θανατηφόρα ένεση για τη δολοφονία ενός προσώπου το 2004. Η Μοντγκόμερι γίνεται η πρώτη γυναίκα που εκτελείται από την ομοσπονδιακή κυβέρνηση από το 1953. (Reuters)Πολιτική και εκλογές Δεύτερη καθαίρεση του Ντόναλντ Τραμπ Η Βουλή των Αντιπροσώπων των ΗΠΑ καθαιρεί τον πρόεδρο Τραμπ για υποκίνηση εξέγερσης. (BBC) Λίγο μετά την καθαίρεσή του, ο Τραμπ δίνει στη δημοσιότητα ένα βίντεο στο οποίο ο ίδιος καταδικάζει από τον Λευκό Οίκο τους εισβολείς στο Καπιτώλιο. (Bloomberg) Πολιτική της Εσθονίας Ο πρωθυπουργός της Εσθονίας Γιούρι Ράτας ανακοινώνει την παραίτησή του μετά την εμπλοκή του κόμματός του σε σκάνδαλο παράνομης χρηματοδότησης. (Daily Sabah) Πόλεμος και επιθέσεις Από έκρηξη βόμβας σκοτώνονται 5 πολίτες και άλλοι τρεις τραυματίζονται στην επαρχία Τεμπεσά της Αλγερίας. Πρόκειται για την επίθεση με τα περισσότερα θύματα με στόχο πολίτες στην αφρικανική χώρα τα τελευταία χρόνια. (Al Jazeera)Υγεία και περιβάλλον Πανδημία COVID-19 Ο πρωθυπουργός της Γαλλίας Ζαν Καστέξ ανακοινώνει ότι η γαλλική κυβέρνηση θα επιβάλλει από τις 6:00 μ.μ. απαγόρευση κυκλοφορίας για 15 ημέρες από τις 16 Ιανουαρίου προκειμένου να μειώσει την εξάπλωση της COVID-19. (France 24)Πολιτική και εκλογές Γενικές εκλογές στην Ουγκάντα 2021 Οι ψηφοφόροι στην Ουγκάντα προσέρχονται στις κάλπες για να εκλέξουν τον πρόεδρο και το κοινοβούλιο. Οι δύο σημαντικότεροι υποψήφιοι στις προεδρικές εκλογές είναι ο κάτοχος της προεδρίας, Γιουέρι Μουσέβενι και ο ακτιβιστής της αντιπολίτευσης και μουσικός Μπόμπι Γουάιν. Οι εκλογές επικρίνονται ευρέως για το ότι δεν είναι δίκαιες, με αμφότερες τις ΗΠΑ και την Ευρωπαϊκή Ένωση να αναβάλλουν την αποστολή παρατηρητών. (BBC) Καταστροφές και δυστυχήματα Σεισμός μεγέθους 6,2 της κλίμακας Ρίχτερ πλήττει το δυτικό Σουλαγουέζι στην Ινδονησία, με αποτέλεσμα να σκοτωθούν 78 άνθρωποι και να τραυματιστούν περισσότεροι από άλλοι 820. Λίγες ώρες πριν έγινε σεισμική δόνηση μεγέθους 5,7 Ρίχτερ. (Reuters)Υγεία και περιβάλλον Πανδημία COVID-19 Ο αριθμός των θανάτων από COVID-19 στον κόσμο ξεπερνά τα 2 εκατομμύρια. (Al Jazeera)Πολιτική και εκλογές Στην Ολλανδία η τρίτη κυβέρνηση του πρωθυπουργού Μαρκ Ρούτε καταρρέει, έπειτα από την εμπλοκή της κυβέρνησης σε σκάνδαλο που αφορά την κακοδιαχείριση των οικογενειακών επιδομάτων. (BBC) Παλαιστινιακές γενικές εκλογές 2021 Ο Πρόεδρος του Κράτους της Παλαιστίνης Μαχμούτ Αμπάς ανακοινώνει ότι οι βουλευτικές εκλογές θα διεξαχθούν στις 22 Μαΐου και οι προεδρικές στις 31 Ιουλίου. Είναι οι πρώτες εκλογές στο Κράτος της Παλαιστίνης από το 2006. (AFP μέσω Arab News) Το Λαϊκό Επαναστατικό Κόμμα του Λάος εκλέγει τον πρωθυπουργό Θόνγκλουν Σισουλίθ ως τον νέο Γενικό Γραμματέα, στη θέση του αποχωρήσαντος Μπουνχάνγκ Βορασίθ. (Reuters) Καταστροφές και δυστυχήματα Πέντε άτομα πεθαίνουν από δηλητηρίαση από μονοξείδιο του άνθρακα σε οίκο ευγηρίας της Λανούβιο στη Λάτσιο της Ιταλίας. Άλλα 7 άτομα νοσηλεύονται σε κρίσιμη κατάσταση. (Il Fatto Quotidiano)Υγεία και περιβάλλον Πανδημία COVID-19 Ο πρωθυπουργός της Ινδίας Ναρέντρα Μόντι αρχίζει το μεγαλύτερο πρόγραμμα εμβολιασμών στον κόσμο εναντίον της COVID-19 στην Ινδία, καθώς σχεδιάζει να εμβολιαστούν 1,3 δισεκατομμύρια άτομα. (BBC)Πολιτική και εκλογές Ο πρωθυπουργός του κρατιδίου της Βόρειας Ρηνανίας-Βεστφαλίας Άρμιν Λάσετ εκλέγεται στην ηγεσία της Χριστιανοδημοκρατικής Ένωσης, ενός από τα κυβερνώντα κόμματα στο Μπούντεσταγκ και το κόμμα της σημερινής καγκελαρίου, της Άνγκελα Μέρκελ. (AFP μέσω The Local) Γενικές εκλογές στην Ουγκάντα 2021 Νικητής των προεδρικών εκλογών στην Ουγκάντα ανακηρύσσεται από την Εκλογική Επιτροπή ο σημερινός πρόεδρος Γιουέρι Μουσέβενι με ποσοστό γύρω στο 59% των ψήφων, έναντι 35% για τον αντίπαλό του, Μπόμπι Γουάιν. (BBC) Πόλεμος και επιθέσεις Πόλεμος στο Νταρφούρ Στη διάρκεια συγκρούσεων με διαφορετικές εθνοτικές ομάδες σκοτώνονται 48 άτομα στην Ελ Τζενέινα στο Δυτικό Νταρφούρ του Σουδάν. Οι συγκρούσεις ξεκίνησαν έπειτα από καυγά στη διάρκεια του οποίου ένας άντρας έπεσε νεκρός από μαχαιριές. (BBC)Υγεία και περιβάλλον Πανδημία COVID-19 Παρατείνεται το πανεθνικό απαγορευτικό στην Αυστρία λόγω της COVID-19 ως τις 7 Φεβρουαρίου. Από τις 25 Ιανουαρίου ο κόσμος θα φορά υποχρεωτικά μάσκες στο πρόσωπο. (DW)Νόμος και έγκλημα Συλλαμβάνεται λίγο μετά την άφιξή του στη Μόσχα ο πολιτικός της αντιπολίτευσης Αλεξέι Ναβάλνι. Ο σημαίνων επικριτής της κυβέρνησης κατηγορείται για παραβίαση των όρων αποφυλάκισής του (είχε καταδικαστεί με αναστολή) και θα παραμείνει υπό κράτηση έως την έκδοση δικαστικής απόφασης για την υπόθεσή του. (Politico) Υγεία και περιβάλλον Πανδημία COVID-19 Ανοίγουν ξανά τα κομμωτήρια, τα κέντρα αισθητικής, τα συνεργεία αυτοκινήτων και τα μη απαραίτητα καταστήματα στην Ελλάδα στο πλαίσιο της μερικής άρσης του καθολικού απαγορευτικού στη χώρα λόγω της πανδημίας.(Anadolu)Νόμος και έγκλημα Με απόφαση του υπουργείου Εσωτερικών, παρατάσσεται η Εθνοφρουρά σε αρκετές πόλεις σε όλη την Τυνησία, με 632 άτομα να συλλαμβάνονται έπειτα από επεισόδια από τις 15 Ιανουαρίου, στον απόηχο της επιβολής ενός πανεθνικού απαγορευτικού λόγω των αυξημένων κρουσμάτων COVID-19. (AFP μέσω Daily Sabah) Πολιτισμός και κουλτούρα Η Ταϊβάν αναβάλλει για πρώτη φορά από το 1990 το Φεστιβάλ Φανών της Ταϊβάν, εν μέσω της αύξησης των κρουσμάτων COVID-19 στο νησί. (The Straits Times)Υγεία και περιβάλλον Πανδημία COVID-19 Η καγκελάριος της Γερμανίας Άνγκελα Μέρκελ και οι αρχηγοί των 16 κρατιδίων συμφωνούν να παραταθεί το πανεθνικό απαγορευτικό ως τις 14 Φεβρουαρίου εξαιτίας του φόβου για νέες μολύνσεις από το μεταλλαγμένο στέλεχος του ιού. Επίσης, συμφωνούν στην υποχρεωτική χρήση ιατρικής μάσκας για τα πρόσωπα που χρησιμοποιούν τα μέσα μαζικής μεταφοράς. (Taggeschau)Πολιτική και εκλογές Ο απερχόμενος πρόεδρος των ΗΠΑ Ντόναλντ Τραμπ στον αποχαιρετιστήριο λόγο του καταδικάζει την εισβολή στο Καπιτώλιο και εύχεται τα καλύτερα στον Τζο Μπάιντεν, χωρίς να αναφέρει το όνομά του. (BBC) Τέχνες και πολιτισμός Αναβάλλεται το ετήσιο Φεστιβάλ για την Ημέρα του Αγίου Πατρίκιου στο Δουβλίνο για δεύτερη συνεχή χρονιά λόγω της πανδημίας. Αντί αυτού, η εκδήλωση θα διεξαχθεί εικονικά μέσω της τηλεόρασης. (RTÉ)Καταστροφές και δυστυχήματα Από έκρηξη λόγω διαρροής αερίου σε κατοικία για ιερείς στη Μαδρίτη πεθαίνουν τρία άτομα και άλλα 11 τραυματίζονται. (Reuters) Από την ανατροπή βάρκας στη Μεσόγειο που μεταφέρει πρόσφυγες από τη Δυτική Αφρική στα ανοικτά των ακτών της Λιβύης πεθαίνουν 43 άτομα. (France24)Υγεία και περιβάλλον Πανδημία COVID-19 Πεθαίνει ο υπουργός Εξωτερικών και Διεθνούς Εμπορίου της Ζιμπάμπουε Σιμπουσίσο Μόγιο, από επιπλοκές της COVID-19. (News24)Πολιτική και εκλογές Προεδρία του Τζο Μπάιντεν Ο Τζο Μπάιντεν ορκίζεται επίσημα ως ο 46ος πρόεδρος των ΗΠΑ. (BBC) Η Κάμαλα Χάρις ορκίζεται επίσημα ως η 49η αντιπρόεδρος των Ηνωμένων Πολιτειών και γίνεται η πρώτη γυναίκα και η πρώτη μισή Αφροαμερικανίδα και μισή Αμερικανο-Ινδή στην αμερικανική ιστορία που αναλαμβάνει στο αξίωμα αυτό. (The Washington Post) Ο Ντόναλντ Τραμπ γίνεται ο πρώτος απερχόμενος πρόεδρος που δεν παρακολουθεί την ορκωμοσία του διαδόχου του από την εποχή του Άντριου Τζόνσον, ο οποίος δεν παρέστη στην τελετή ορκωμοσίας του Οδυσσέα Γκραντ το 1869. (The New York Times) Ο Μπάιντεν υπογράφει τα πρώτα του εκτελεστικά διατάγματα, επαναφέροντας πολυάριθμες πολιτικές και αποφάσεις, που είχαν καταργηθεί από τον Τραμπ, συμπεριλαμβανομένης της επανένταξης των ΗΠΑ στη Συμφωνία των Παρισίων και στον Παγκόσμιο Οργανισμό Υγείας. (BBC) (NBC News) (The Guardian) Πόλεμος και επιθέσεις Στην Κεντροαφρικανική Δημοκρατία η κυβέρνηση κηρύσσει κατάσταση έκτακτης ανάγκης διάρκειας 15 ημερών, έπειτα από την απόπειρα των ανταρτών να κυκλώσουν την πρωτεύουσα Μπανγκί. Πιστοί στον πρώην πρόεδρο Φρανσουά Μποζιζέ και πολιτοφυλακές κατά των μπαλάκα ελέγχουν πλέον γύρω στα δύο τρίτα της πληγείσας από τον εμφύλιο πόλεμο χώρας. (Al Jazeera) Σε διπλή βομβιστική επίθεση αυτοκτονίας που εκδηλώνεται σε υπαίθρια αγορά στη Βαγδάτη σκοτώνονται τουλάχιστον 32 άτομα και άλλα 110 τραυματίζονται. Οι επιθέσεις σπανίζουν στη χώρα από το 2017 οπότε ηττήθηκε στρατιωτικά το ΙΚΙΛ, κάτι που καθιστά τη σημερινή επίθεση ως την πλέον θανατηφόρα έπειτα από τρία χρόνια. (Reuters)Καταστροφές και δυστυχήματα Πτήση 182 της Sriwijaya Air Οι αρχές στην Ινδονησία με επικεφαλής τον υπουργό Μεταφορών, τερματίζουν τις έρευνες για την ανάσυρση νεκρών και συντριμμιών από το Μπόινγκ 737-500 που συνετρίβη στη Θάλασσα της Ιάβας, με απολογισμό 62 νεκρούς (όλους τους επιβαίνοντες). Το δυστύχημα συνέβη στις 9 Ιανουαρίου. (The Washington Post) Αρχειοθετήθηκε 2021-01-21 στο Wayback Machine. Πέντε άτομα σκοτώνονται από πυρκαγιά στο Ορολογικό Ινστιτούτο της Ινδίας στο Πούνε της Μαχαράστρα. (BBC) Από πυρκαγιά σε οίκο ευγηρίας σκοτώνονται 15 άτομα και άλλα 11 τραυματίζονται στην πόλη Χάρκιβ της Ουκρανίας.(BBC)Υγεία και περιβάλλον Πανδημία COVID-19 Η Ουγγαρία εγκρίνει τη χρήση του εμβολίου της Οξφόρδης και της AstraZeneca. Επίσης, γίνεται η πρώτη χώρα της ΕΕ που εγκρίνει τη χρήση του ρωσικού εμβολίου Sputnik V. (BBC) Παρά τις διαφωνίες από την αντιπολίτευση, η ολλανδική βουλή εγκρίνει τα κυβερνητικά σχέδια για την επιβολή νυχτερινής απαγόρευσης στην κυκλοφορία από τις 9.00 μ.μ. ως τις 4.30 π.μ., μισή ώρα αργότερα από εκείνη που ήθελε ο πρωθυπουργός Μαρκ Ρούτε. Η απαγόρευση θα τεθεί σε ισχύ στις 23 Ιανουαρίου. (Euronews) (RTL Nieuws) Η Πορτογαλία κλείνει όλα τα εκπαιδευτικά ιδρύματα όλων των βαθμίδων για δύο εβδομάδες, καθώς καταγράφεται μεγάλη αύξηση στα κρούσματα COVID-19 και στους θανάτους (221 νεκροί σε ένα 24ωρο). (The Portugal News) Πεθαίνει εν ενεργεία από COVID-19 ο υπουργός Προεδρίας της Νότιας Αφρικής, Τζάκσον Μουτέμπου. (CNN)Πολιτική και εκλογές Ο πρωθυπουργός της Μογγολίας Ουχναγκίν Χουρελσούχ παραιτείται μία ημέρα μετά τη διαδήλωση χιλιάδων ατόμων στην πρωτεύουσα Ουλάν Μπατόρ εναντίον της μεταχείρισης μιας ασθενούς μητέρας με COVID-19 και του νεογέννητου μωρού της. (CNA) Αρχειοθετήθηκε 2021-01-21 στο Wayback Machine. Πόλεμος και επιθέσεις Ο κυβερνητικός στρατός της Ουγκάντας ανακοινώνει ότι σκότωσαν 189 φανατικούς της Αλ Σεμπάμπ στη διάρκεια στρατιωτικής επιχείρησης στη νοτιοδυτική Μογκαντίσου την πρωτεύουσα της Σομαλίας. (Reuters)Διεθνείς σχέσεις Πυρηνικός αφοπλισμός Τίθεται σε ισχύ η Συνθήκη για την Απαγόρευση των Πυρηνικών Όπλων σε 51 χώρες.Ωστόσο, οι μεγαλύτερες πυρηνικές δυνάμεις στον κόσμο, δεν έχουν επικυρώσει τη διεθνή συμφωνία. (Voice of America)Νόμος και έγκλημα Επτά άτομα που κατηγορούνται για τον θάνατο από ασφυξία 39 παράτυπων μεταναστών από το Βιετνάμ μέσα σε ψυγείο νταλίκας στο Γκρέις του Έσεξ το 2019 καταδικάζονται για ανθρωποκτονία. Οι πέντε καταδικάζονται σε ποινές φυλάκισης από 3 ως και 18 χρόνια, ενώ οι δύο κύριοι αρχηγοί της επιχείρησης καταδικάστηκαν σε φυλάκιση 20 και 27 ετών αντίστοιχα. (The Guardian)Πολιτική και εκλογές Κυβέρνηση του Τζο Μπάιντεν Η Γερουσία των Ηνωμένων Πολιτειών με ψήφους 93 προς 2 εγκρίνει τον διορισμό του Λόιντ Όστιν ως υπουργού Άμυνας και γίνεται ο πρώτος Αφροαμερικανός επικεφαλής του Πενταγώνου. (The Guardian) Υγεία και περιβάλλον Πανδημία COVID-19 Οι υγειονομικές αρχές στη Νορβηγία επιβάλλουν αυστηρό απαγορευτικό στην πρωτεύουσα Όσλο και σε 9 όμορους δήμους, προκειμένου να σταματήσει η εξάπλωση του μεταλλαγμένου στελέχους του ιού, ο οποίος ευθύνεται για δύο θανάτους χθες. (VG) (Financial Times)Νόμος και έγκλημα Ρωσικές διαδηλώσεις το 2021 Περισσότερα από 2.000 άτομα συλλαμβάνονται στη Ρωσία στη διάρκεια διαδηλώσεων υπέρ του φυλακισμένου ηγέτη της αντιπολίτευσης Αλεξέι Ναβάλνι. (DW) (Sky News) Καταστροφές και δυστυχήματα Από τη συντριβή αεροσκάφους στην Πάλμας της Βραζιλίας σκοτώνονται 4 παίκτες της ποδοσφαιρικής ομάδας Πάλμας Φουτεμπόλ ε Ρεγκάτας, ο πρόεδρός τους και ο πιλότος. (CNN Brasil)Επιστήμη και τεχνολογία Το SpaceX εκτοξεύει με επιτυχία τον αριθμό ρεκόρ των 143 δορυφόρων και τους θέτει σε τροχιά με έναν πύραυλο στην αποστολή του Transporter-1. (BBC)Πολιτική και εκλογές Πορτογαλικές προεδρικές εκλογές 2021 Προεδρικές εκλογές διεξάγονται στην Πορτογαλία με τον σημερινό πρόεδρο Μαρτσέλο Ρεμπέλο ντε Σόουζα να κερδίζει την επανεκλογή του από τον πρώτο γύρο, με ποσοστό 60,7%. (ABC News) Καταστροφές και δυστυχήματα Ο κυκλώνας Ελουάζ ενσκήπτει στην κεντρική Μοζαμβίκη, αφήνοντας πίσω του 13 νεκρούς και περισσότερους από 8.000 αστέγους. Πλημμύρες αναφέρονται επίσης στο Εσουατίνι, τη Νότια Αφρική και στη Ζιμπάμπουε. (Reuters) Νεκροί βρίσκονται οι 9 από τους χρυσωρύχους που αγνοούνταν από χθες μετά την κατάρρευση ορυχείου χρυσού στην Κισιά της Σαντόνγκ στην Κίνα. Άλλος ένας εργάτης στο ορυχείο βρέθηκε νεκρός χθες και 11 διασώθηκαν. Ένας ακόμα μεταλλωρύχος αγνοείται. (BBC)Διεθνείς σχέσεις Ελληνοτουρκικές σχέσεις Οι κυβερνήσεις της Ελλάδας και της Τουρκίας διεξάγουν υις πρώτες απευθείας συνομιλίες αναφορικά με τη διένεξη στο Αιγαίο από το 2016. (AFP via IBTimes)Πολιτική και εκλογές Πολιτική της Εσθονίας Η Κάγια Κάλας κερδίζει την υποστήριξη του Κοινοβουλίου και θα γίνει η νέα πρωθυπουργός της Εσθονίας και η πρώτη γυναίκα στο αξίωμα αυτό. Χθες το Μεταρρυθμιστικό Κόμμα και το Κεντρώο Κόμμα συμφώνησαν στον σχηματισμό κυβέρνησης με πρωθυπουργό την Κάλας. (ERR) Υγεία και περιβάλλον Πανδημία COVID-19 Η Ινδονησία ξεπερνά το 1 εκατομμύριο κρούσματα COVID-19. Επίσης, σε αριθμό ρεκόρ 10.868 φτάνει το σύνολο των ανθρώπων που ανέρρωσαν κατά το τελευταίο24ωρο. (detikHealth) Η Ιρλανδία παρατείνει τα περιοριστικά μέτρα επιπέδου 5 μέχρι τις 5 Μαρτίου. (RTÉ) Το Ηνωμένο Βασίλειο γίνεται η πέμπτη χώρα που ξεπερνά τις 100.000 θανάτους από COVID-19, μετά τις ΗΠΑ, τη Βραζιλίθα, την Ινδία και το Μεξικό. (BBC) Πεθαίνει από COVID-19 ο υπουργός Άμυνας της Κολομβίας Κάρλος Όλμες Τρουχίλο. (Yahoo News) Ο αριθμός των επιβεβαιωμένων κρουσμάτων |COVID-19 διεθνώς ξεπερνά τα 100 εκατομμύρια. (NBC News)Πολιτική και εκλογές Παραιτείται ο πρωθυπουργός της Ιταλίας Τζουζέπε Κόντε εν μέσω πολιτικής κρίσης αναφορικά με τους χειρισμούς της πανδημίας COVID-19 από την κυβέρνηση. (BBC) Κυβέρνηση του Τζο Μπάιντεν Η Γερουσία των ΗΠΑ επιβεβαιώνει με ψήφους 78-22 τον διορισμό του Άντονι Μπλίνκεν ως του 71ου υπουργού Εξωτερικών των ΗΠΑ. (AP) Υγεία και περιβάλλον Πανδημία COVID-19 Το δεύτερο εθνικό απαγορευτικό θα αρθεί σταδιακά στην Κύπρο από την 1η Φεβρουαρίου, έπειτα από τη μείωση των κρουσμάτων COVID-19, τα οποία είχαν παρουσιάσει αύξηση μετά τα Χριστούγεννα. (France 24) Η πρωθυπουργός της Νορβηγίας Έρνα Σόλμπεργκ ανακοινώνει το κλείσιμο των συνόρων για τους ταξιδιώτες από τις 29 Ιανουαρίου σε μια προσπάθεια για να σταματήσει η εξάπλωση του μεταλλαγμένου στελέχους του ιού SARS-Cov-2 προς τη Νορβηγία. (Forbes)Καταστροφές και δυστυχήματα Από τη σύγκρουση λεωφορείου με φορτηγό στο Ντσανγκ της δυτικής περιφέρειας του Καμερούν, σκοτώνονται 53 άνθρωποι και τραυματίζονται άλλοι 29 με σοβαρά εγκαύματα. (AFP μέσω Manila Bulletin)Πολιτική και εκλογές Οι Δημοκρατικοί γερουσιαστές των ΗΠΑ εισάγουν προς ψήφιση ένα νομοσχέδιο με το οποίο μπορεί να γίνει η Ουάσινγκτον Π.Κ. η 51η πολιτεία των ΗΠΑ. (CBS News) Οικονομία Επιπτώσεις COVID-19 στην οικονομία Ο Παγκόσμιος Οργανισμός Τουρισμού αναφέρει ότι ο παγκόσμιος τουρισμός απώλεσε 1,3 τρισ. δολάρια ΗΠΑ σε εισοδήματα, το έτος 2020, χαρακτηρίζοντάς το ως "τη χειρότερη χρονιά στην ιστορία του τουρισμού". Ο οργανισμός αποδίδει αυτό στην COVID-19. (AFP μέσω i24NEWS)Πολιτική και εκλογές Πολιτική της Κιργιζίας Ο Σαντίρ Τζαπάροφ ορκίζεται πρόεδρος της Κιργιζίας. (Eurasianet) Οικονομία Οικονομικές επιπτώσεις της πανδημίας COVID-19 Το ΑΕΠ της Γαλλίας συρρικνώνεται κατά 8,3% το 2020, στη χειρότερη οικονομική απόδοση της χώρας από τον Δεύτερο Παγκόσμιο Πόλεμο.(France 24) Στην Ισπανία το ΑΕΠ συρρικνώθηκε κατά 11% το 2020, στη χειρότερη απόδοση για την οικονομία από τον εμφύλιο πόλεμο.(Marketwatch)Καταστροφές και δυστυχήματα Πέντε άτομα σκοτώνονται από πυρκαγιά σε νοσοκομείο για ασθενείς με COVID-19 στο Βουκουρέστι, πρωτεύουσα της Ρουμανίας. (Reuters) Από τη συντριβή ελικοπτέρου πάνω σε λόφο στην ανατολική Κούβα, σκοτώνονται και οι πέντε επιβαίνοντες σε αυτό. (AFP μέσω Jamaica Observer)Νόμος και έγκλημα Το κοινοβούλιο της Πορτογαλίας εγκρίνει νομοθεσία για τη νομιμοποίηση της ευθανασίας. (AFP via RTE) Υγεία και περιβάλλον Πανδημία COVID-19 Η Ταϊβάν αναφέρει θάνατο από COVID-19 για πρώτη φορά από τον Μάιο του 2020 σε μια γυναίκα ηλικίας άνω των 80 ετών. (Focus Taiwan News Channel)Νόμος και έγκλημα Ο πρώην ηγέτης της σαλαφιστικής οργάνωσης Jaish ul-Adl εκτελείται στο Ιράν για τον φόνο δύο μελών της Ισλαμικής Επαναστατικής Φρουράς στην επαρχία Σιστάν και Μπαλουχεστάν. (Reuters) Υγεία και περιβάλλον Πανδημία COVID-19 Το Ισραήλ αναφέρει το πρώτο περιστατικό επαναληπτικής μόλυνσης από το μεταλλαγμένο στέλεχος του κορονοϊού σε έναν 57χρονο άνδρα, ο οποίος πρόσφατα είχε ταξιδέψει από την Τουρκία και νωρίτερα είχε αναρρώσει από COVID-19. (Times of Israel)Πολιτική και εκλογές Πολιτική του Βιετνάμ Ο Νγκουγιέν Φου Τρονγκ επανεκλέγεται για τρίτη πενταετή θητεία στο αξίωμα του Γενικού Γραμματέα του Κομουνιστικού Κόμματος.(Reuters)